PMIndiaData/PMIndiaSum huggingface dataset:
নেপালগী প্রধান মন্ত্রীগা লোয়ননা প্রধান মন্ত্রীগী মীফম

নেপালগী প্রধান মন্ত্রী শ্রী কে.পি. শর্ম ওলীনা ২০১৯গী মে ৩০দা নই দিল্লীদা প্রধান মন্ত্রী শ্রী নরেন্দ্র মোদী অমসুং মন্ত্রীমন্দলনা ৱাশক লৌবগী থৌরমদা মগুন হেঙ্গৎহনখ্রে। প্রধান মন্ত্রী মোদীগা লোয়ননা ২০১৯গী মে ৩১দা পাংথোকখিবা লৈবাক অনিগী ওইবা মীফমদা প্রধান মন্ত্রী ওলীনা প্রধান মন্ত্রী মোদীবু মীখলদা মহাক্কী পার্তীনা মায় পাক্লকপদা নুংঙাইবা ফোংদোকখি। প্রধান মন্ত্রী মোদীনা প্রধান মন্ত্রী ওলীবু মহাক্কী য়াইফ-পাওজেলগীদমক থাগৎপা ফোংদোকখি অমসুং ভারত অমসুং নেপালগী মরক্তা ত্রেদিসনগী ওইবা মরী অমসুং মখল মখা কয়াদা পুন্না থবক তৌমিন্নরিবা অদু মখা তানা চেৎশিলহন্নবা নেপালগা লোয়ননা থবক তৌমিন্ননবা মহাক্কী ফিরেপ অদু অমুক হন্না ফোংদোকখি। লুচিংবা অনিনা লৈবাক অনিগী ওইবা প্রোজেক্তশিং অমসুং অনৌবা খোংথাংশিং পায়খৎপদা খুমাং চাউশিল্লিবা অদুদা অপেনবা ফোংদোকনখি।
১৪শুবা ইন্দিয়া জপান এন্যুৱল সম্মিত (২০২২গী মার্চ ১৯; নই দিল্লী)

প্রধান মন্ত্রী, স্রী নরেন্দ্র মোদিনা চেবাউ পীবদগী, জপানগী প্রধান মন্ত্রী, হিস এক্সেলেন্সী, শ্রী কিশিদা ফুমিয়োনা ১৪শুবা ইন্দিয়া-জপান এন্যুৱল সম্মিতকীদমক্তা ২০২২গ মার্চ ১৯দগী ২০ ফাওবা নই দিল্লীদা ওফিসিয়েল ওইবা মওংদা লাক্লগনি। সম্মিত অসিনা লুচিংবা অনি অসিগী অহানবা উনবনি। মমাংগী ইন্দিয়া-জপান এন্যুৱল সম্মিত অদু ২০১৮গী এক্তোবরদা তোক্যোদা পাংথোকখি। ইন্দিয়া অসমুং জপানগী মরক্তা লৈরিবা ‘স্পেসিয়েল স্ত্রেতেজিক এন্দ গ্লোবল পার্তনরশিপ’কী হীরম অসিগী মনুং চন্না মাইকৈ কয়া অমদা খুৎশম্নদুনা থবক তৌরি। সম্মিত অসিনা ইন্দো-পেসিফিক রিজন অমসুং মসিগী ৱাংমদা শান্তি লৈনা , মরা চেৎনা অমসুং চাহোং-ঙাহোংনবগীদমক্তা মখোয়গী পার্তনর্শিপ অসিবু খুমাং চাউশিনহন্নবা তোঙান-তোঙানবা লম কয়া অমদা মাইকৈ অনিমক্না খুশম্ননা থবক তৌরিবা অসি য়েংশিন্নবা অমসুং হেন্না মপাঙ্গল কনখৎহন্না অমসুং মসিগা লোইন-লোইননা মাইকৈ অনিমক অসিগা মরী লৈননা রিজনেল অমসুং গ্লোবল ইশুশিংদসু খন্নরগনি।
প্রধান মন্ত্রীগী মালদীব খোংচৎ মনুংদা খুৎয়েক পীনখিবা য়ানা চেরোল/ৱারোলশিংগী পরিং

এস. নং. য়ানা চেরোল/ৱারোলশিংগী মমিং ভারতকী মায়কৈদগী খুৎয়েক পীখিবা মালদীবকী মায়কৈদগী খুৎয়েক পীখিবা ১. ভারতকী ঈশিং লান্মী অমদি মালদীবকী নেস্নেল দিফেন্স ফোর্সকী মরক্তা হাইদ্রোগ্রাফীগী লমদা তেংবাং পীননবা য়ানা ৱারোল বিজয় গোখলে, ফোরেন সেক্রেতরী উজা. মারিয়া অহমদ দি.দি., দিফেন্স মন্ত্রী ২. ভারত সরকার অমদি মালদীব সরকারগী মরক্তা হকশেলগী লমদা তেংবাং পীননবা য়ানা ৱারোল সঞ্জয় সুধীর, ভারতকী রাস্ত্রদুত অবদুল্লা অমীন, হকশেল মন্ত্রী ৩. ভারত সরকারগী শিপ্পিং মন্ত্রালয় অমদি মালদীব সরকারগী ত্রান্সপোর্ত অমসুং সিভিল এভিয়েসন মন্ত্রালয়গী মরক্তা সমুদ্রদা পেসেঞ্জর অমদি কার্গো সর্বিস হৌদোক্নবা য়ানা ৱারোল সঞ্জয় সুধীর, ভারতকী রাস্ত্রদুত আইশাথ নাহুলা, ত্রান্সপোর্ত অমসুং সিভিল এভিয়েসন মন্ত্রী ৪. সেন্ত্রেল বোর্দ ওফ ইন্দাইরেক্ত তেক্সেস এন্দ কস্তম্স ওফ ইন্দিয়া অমসুং মালদীব কস্তম্সকী মরক্তা কস্তম্স কেপাসিতী বিলদিংদা তেংবাং পীননবা য়ানা ৱারোল সঞ্জয় সুধীর, ভারতকী রাস্ত্রদুত অহমদ ন্যুমেন, কমিস্নর জেনরেল ওফ কস্তম্স ৫. নেস্নেল সেন্তর ফোর গুদ গোবর্নান্স, দিপার্তমেন্ত ওফ এদমিনিস্ত্রেতিব রিফোর্মস এন্দ পব্লিক গ্রিবান্সেস অমসুং মালদীব সিভিল সর্বিস কম্মিসনগী মরক্তা মালদীবিয়ান সিভিল সার্বেন্তকীদমক ত্রেনিং অমসুং কেপাসিতী বিলদিং প্রোগ্রামদা য়ানা ৱারোল সঞ্জয় সুধীর, ভারতকী রাস্ত্রদুত দা. অলি শামীম, প্রসিদেন্ত/চেয়রমেন, সিভিল সর্বিস কম্মিসন ওফ মালদীব ৬. ভারতকী ঈশিং লান্মী অমসুং মালদীবকী নেস্নেল দিফেন্স ফোর্সকী মরক্তা হ্বাইৎ শিপ্পিং ইনফোর্মেশন সেয়র তৌনবদা তেক্নিকেল এগ্রীমেন্ত সঞ্জয় সুধীর, ভারতকী রাস্ত্রদুত ব্রিগেদিয়র জেনরেল অব্দুল রহীম অব্দুল লতীফ, ভাইস চিফ ওফ দিফেন্স ফোর্স
প্রধান মন্ত্রীনা বরানসীদা নেস্নেল ৱুমেন লাইবলিহুদ মীৎ-২০১৯দা শরুক য়াখ্রে

প্রধান মন্ত্রী শ্রী নরেন্দ্র মোদীনা মালেমগী নুপীশিংগী নুমিৎতা উত্তর প্রদেশকী বরানসীদা দীনদয়াল হস্তকলা সংকুলদা পাংথোকপা নেস্নেল লাইবলিহুদ মীৎ-২০১৯দা শরুক য়াখ্রে। প্রধান মন্ত্রীনা উত্তর প্রদেশ রুরেল লাইবলিহুদ মিসন্না তেংবাংবা সেল্ফ হেল্প গ্রুপশিংনা পুথোকপা পোত্থোকশিংগী একজিবিসন য়েংখি। মহাক্না নুপী বেনিফিসরীশিংদা ইলেক্ত্রিক চাক, সোলর চার্খা অমসুং হনী রেপশিং য়েন্থোকখি অমদি নুপী সেল্ফ হেল্প গ্রুপ মঙাদা থাগৎপগী চিথীশিং য়েন্থোকখি। দীনদয়াল অন্ত্যোদয়া য়োজনা–এন.আর.এল.এম, – উত্তর প্রদেশনা তেংবাংলিবা ৱুমেন সেল্ফ হেল্প গ্রুপশিংনা ‘ভারত কে বীর’ ফন্দা তেংবাংনবগীদমক প্রধান মন্ত্রীগী মফমদা লুপা লাখ ২১গী চেক খুৎশিন্নখি। মালেমগী নুপীশিংগী নুমিৎতা নুপী পুম্নমক্কী মফমদা মহাক্কী ইকাই খুম্নবা উৎলদুনা প্রধান মন্ত্রীনা হায়খি মদুদি অনৌবা ভারত শেমগৎপদা নুপীশিংগী মরুওইবা থৌদাং লৈরি। ভিদিও কনফরেন্সকী খুত্থাংদা চাউরাক্না মফম ৭৫০০০দগী নুপী লাখ ৬৫ হেনবনা থৌরম অসিদা শরুক য়াখিবদা মহাক্না নুংঙাইবা ফোংদোকখি। বরানসী অসি নুপীদা শক্তি শিন্নবগী লংলবা খুদম অমনি হায়না মহাক্না মখা তাখি। সরকার অসিনা নুপীদা শক্তি শিন্নবগী মায়কৈদা মপুং ফানা ৱারেপ লৌরে হায়না প্রধান মন্ত্রীনা ফোংদোকখি। মহাক্না অখন্ননা হকশেল, ন্যুত্রিসন, সেনিতেসন, এজুকেসন, স্কিল দিবেলপমেন্ত, ইশানা ইশাবু থবক পীজবা, অনৌবা গ্যাস কনেক্সন অমদি নুপীশিংদা সেফ অমসুং সেক্যুরিতী ফংহনবগী লমশিংদা নুপী অমসুং অঙাং নুপীমচাশিংগী য়াইফনবগীদমক কেন্দ্র সরকারনা হৌদোকখিবা স্কিম কয়া অদুগী মতাংদা মহাক্না ঙাংখি। থা তরুক্কী মেতরনিতী লীব সরকারনা চৎনহনখিবা অসি মালেমদা খ্বাইদগী ফবশিংগী মরক্তা অমনি হায়না মহাক্না ফোংদোকখি। কেন্দ্র সরকারগী স্কিম পুম্নমক নুপীশিংদা প্রায়োরিতী পীরি হায়না প্রধান মন্ত্রীনা হেয়খি। হৌজিক ফাওবদা পীখিবা মুদ্রা লোন কোতি তরামঙাগী মনুংদা কোতি তরামাথোইদি নুপীশিংদা পীখ্রে হায়না মহাক্না মখা তাখি। সরকার অসিনা সেল্ফ হেল্প গ্রুপশিংদা হেন্না ফবা বেঙ্ক লোনশিং অমদি সপোর্ত সিস্তেমশিংগী মওংদা অনৌবা ইনর্জী পীরি হায়না মহাক্না ফোংদোকখি। হৌজিক লৈবাক অসিদা চাউরাক্না নুপী কোতি তরুক্না সেল্ফ হেল্প গ্রুপ চাউরাক্না লাখ য়াঙ্খৈদা শরুক য়ারি হায়না প্রধান মন্ত্রীনা মখা তাখি। প্রধান মন্ত্রীনা সেল্ফ হেল্প গ্রুপশিংদা ইনোভেতিব ওইনবা অমদি মখোয়গী মার্কেৎ হেন্না মমুৎ তানা খঙনবা তকশিনখি। প্রধান মন্ত্রীনা নুপীশিংবু হন্দক্তা হৌদোকখিবা প্রধান মন্ত্রী শ্রম মান–ধন য়োজনাবু মপুং ফানা য়ুতিলাইজ তৌনবা খঙহনখি, মসিনা অহন ওইরক্লবা মতমদা ফাইনান্সিয়েল সেক্যুরিতী ফংহল্লি। মহাক্না প্রধান মন্ত্রী কিসান সম্মান নিধী অমসুং আয়ুশ্মান ভারত য়োজনাগী কান্নবশিংগী মরমদসু পনখি। প্রধান মন্ত্রীনা বরানসীদা সেল্ফ হেল্প গ্রুপশিংগী মীহুৎশিংগসু উন্নদুনা ৱারী শানখি।
হুমেন স্পেসফ্লাইত প্রোগ্রামগী মতাংদা পুন্না থবক তৌমিন্ননবা ভারত অমসুং রুসিয়াগী মরক্তা এম ও য়ু তৌনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা হুমেন স্পেসফ্লাইত প্রোগ্রামগী মতাংদা পুন্না থবক তৌমিন্ননবা ভারত অমসুং রুসিয়াগী মরক্তা এম ও য়ু তৌনবা অয়াবা পীরে। এম ও য়ু অসি নই দিল্লীদা ২০১৫গী ওক্তোবর ১৫দা খুৎয়েক পীনখিবনি। অচৌবা ইথিল: খুৎয়েক পীনরবা এম ও য়ু অসিনা ভারত অমসুং রুসিয়াগী মরক্ত মতেং পীনবা হেনগৎহল্লগনি অমসুং হুমেন স্পেসফ্লাইত প্রোগ্রামগী হায়বদি রেদিয়েসন ঙাকথোকপা, লাইফ সপোর্ত সিস্তেমশিং, ক্র্যু মোদুল, রেন্দেজবস, দোক্কিং সিস্তেম, স্পেস সুইত অমসুং এস্ত্রোনোতশিংগী ত্রেনিংগী লমদা অনৌবা তেক্নোলোজীশিং শীজিন্নবা ঙমহনগনি । কান্নবশিং : মসিগী এম ও য়ু অসিনা মীওইবা খুন্নাইগী য়াইফনবা স্পেস তেক্নোলোজীশিং শেমগৎনবা পুন্না থবক তৌমিন্নবা ঙমহনগনি। মসিনা য়ানচে অসিগী প্রোবিজনশিং অকক্নবা মতমগী মনুংদা থবক ওইনা পায়খৎনবা পাম্বৈশিং থিনবা জোইন্ত ৱার্কিং গ্রুপ অমা শেমগৎপদা মতেং পাংগনি ৃ।
য়ুনিয়ন বজেৎ ২০২০গীদমক প্রধান মন্ত্রীনা ৱাখল্লোনশিং অমসুং সজেসনশিং কৌখ্রে

য়ুনিয়ন বজেৎ ২০২০গীদমক প্রধান মন্ত্রী শ্রী নরেন্দ্র মোদীনা MyGovতা ৱাখল্লোনশিং অমসুং সজেসনশিং কৌখ্রে। মহাক্না হায়খি, “য়ুনিয়ন বজেৎনা ভারত মচা কোতি ১৩০গী এস্পিরেসন রিপ্রজেন্ত তৌরি অমসুং ভারতকী দিবেলপমেন্তকী মায়কৈদা লম্বী য়াৎলি। ঐহাক্না ময়াম পুম্নমক্কী মফমদা চহী অসিগী বজেৎকীদমক MyGovতা ৱাখল্লোনশিং অমসুং সজেসনশিং সেয়র তৌনবা বার্তন তৌরি।”
প্রধান মন্ত্রীনা ভারতকী ন্যুক্লিয়র বৈজ্ঞানিকশিংবু কাকরাপার এতোমিক পাৱর প্লান্ত-৩না ‘ক্রিতিকেল” ওইবা মওংদা মায় পাক্লকপা অসিগীদমক্তা নুংঙাইবা ফোংদোকখ্রে

প্রধান মন্ত্রীনা ভারতকী ন্যুক্লিয়র বৈজ্ঞানিকশিংবু কাকরাপার এতোমিক পাৱর প্লান্ত-৩গী শিংথানীংঙাই ওইবা মওংদা মায় পাকপা অসিগীদমক্তা নুংঙাইবা ফোংদোকখ্রে। ত্বীৎ অমদা প্রধান মন্ত্রীনা ফোংদোকখি, “ন্যুক্লিয়র বৈজ্ঞানিকশিংবু কাকরাপার এতোমিক পাৱর প্লান্ত-৩গী শিংথানীংঙাই ওইবা মওংদা মায় পাকপা অসিগীদমক্তা নুংঙাইবা ফোংদোকচরি! ইরমগী ওইবা মওংদা শেম্লবা ৭০০ এম.দবল্যু.ই. কে.এ.পি.পি.-৩ রিএক্তর অসি মেক ইন ইন্দিয়াগী অরংবা খুদম অমনি অমসুং মসিগা লোয়ননা মশিং থিঙমদ্রবা তুংগী মায় পাকপা কয়াগী মাংজিল থানা পাংথোকপা চাংয়েং অমনি।’’
পি.এম. মোদীনা প্রজাশিংদা দিসেম্বর ২৬, ২০২১গী মন কী বাতকী মখোয়গী ৱাখল্লোনশিং শিয়র তৌরক্নবা খঙহনখ্রে

প্রধান মন্ত্রী শ্রী নরেন্দ্র মোদীনা প্রজাশিংদা দিসেম্বর ২৬, ২০২১ নোংমাইজিং নুমিৎকী মন কী বাতকী মখোয়গী ৱাখল্লোনশিং শিয়র তৌরক্নবা খঙহনখ্রে। ত্বীত অমদা প্রধান মন্ত্রীনা হায়; “২০২১গী অরোইবা ওইনা লাক্লিনা তাং ২৬তা পাংথোক্কদোরিবা থা অসিগী #MannKiBaat কী ইনপুৎ কয়ামরু ঐহাক্না ফংলি। ইনপুৎশিং অসিদা তোঙান তোঙানবা হীরম কয়ামরুম অমসুং গ্রাসরুতকী থাক্তা অওনবা পুরক্লিবা মীওই কয়ামরুমগী পুন্সি খোংচৎশিং য়াওরি। অদোমগী ৱাখল্লোন লেপ্পা লৈতনা শিয়র তৌবীরকউ”।
নেপালগী লুম্বিনীদা লৈবা মায়াদেবি মন্দিরদা চৎখিবা প্রধান মন্ত্রীগী খোঙচৎ

প্রধান মন্ত্রী, শ্রী নরেন্দ্র মোদীনা মহাক্কী লুম্বিনীদা চৎখিবা নোংমগী খোঙচৎতা অহানবা লমথুংফম ওইনা মে ১৬, ২০২২দা নেপালগী লুম্বিনীদা লৈবা মায়াদেবি মন্দিরদা চৎখ্রে। প্রধান মন্ত্রীগী খোঙলোই ওইনা নেপালগী প্রধান মন্ত্রী রাইৎ ওনরেবল শের বহাদুর দেউবা অমসুং মহাক্কী লোইনবী দা. অর্জু রানা দেউবাসু চৎখি। ২. লুচিংবশিংনা লাইশঙ মনুংদা লৈবা মার্কর স্তোন, ভগৱান বুদ্ধনা পোকখিবা চপ চাবা মফম তাক্লিবা অসিদা ইকাই খুম্নবা উৎখি। বুদ্ধিস্তকী লাইনীং-লাইশোনগী মতুং ইন্না পাঙথোকপা পুজাদা মখোয়না শরুক য়াখি। ৩. প্রধান মন্ত্রী অনিনা লাইশঙ অসিগা হেক থংননা লৈরিবা অশোকা পিলরগী মনাক্তা থাওমৈশিং চুখৎখি। ২৪৯ বি.সি.দা নীংথৌরেল অশোকানা য়ুংখিবা পিলর অসিনা ভগৱান বুদ্ধ অসি লুম্বিনীদা পোকখি হায়বগী অহানবা ইপিগ্রাফিক্কী ওইবা খুদম চাংদম উৎলি। মসিগী মতুংদা, ২০১৪দা পি.এম. মোদীনা লুম্বিনীদা খুদোল তমখিবা বোধ গয়াদগী বোধি উগী চারা অদুবু প্রধান মন্ত্রী অনিনা ঈশিং চাইখি অমসুং লাইশঙগী বিজিতর্স বুক্তা খুৎয়েক পীখি।
প্রধান মন্ত্রীনা ইন্তর্নেস্নেল ৱুমেনস দেদা নারী শক্তিদা ইকাই খুম্নবা উৎখ্রে

প্রধান মন্ত্রী শ্রী নরেন্দ্র মোদীনা ইন্তর্নেস্নেল ৱুমেনস দেদা নারী শক্তিদা ইকাই খুম্নবা উৎখ্রে। ত্বীত অমদা প্রধান মন্ত্রী হায় মদুদি, “ইন্তর্নেস্নেল ৱুমেনস দে অসিদা ঐখোয়গী মায়থিবা পীবা ঙমদ্রবা # নারীশক্তিদা ইকাই খুম্নবা উৎচরী! ভারতনা ঐখোয়গী লৈবাক অসিদা নুপীনা মায় পাক্না তৌখিবা থবক কয়া অমদা চাওথোকচরি। নুপীশিংগী শক্তি পীবদা মখা তানা থবক চংশিনবা অসি ঐখোয়গী সরকারগী ইকাই খু্ম্ননিঙাই ওইরবা খুদোংচাবা অমনি”।
অবয়ৈ, য়ুনিসফাদা য়ুনাইতেদ নেসন মিসন্দা ভারত লান্মীনা মসিগী খ্বাইদগী চাউবা নুপী পিছকিপ্পরশিং থম্বদা প্রধান মন্ত্রীনা থাগৎখ্রে

অবয়ৈ, য়ুনিসফাদা য়ুনাইতেদ নেসন মিসন্দা ভারত লান্মীনা মসিগী খ্বাইদগী চাউবা নুপী পিছকিপ্পরশিং থম্বদা প্রধান মন্ত্রী শ্রী নরেন্দ্র মোদীনা চাউথোকচবা ফোঙদোকখ্রে। শ্রী মোদীনা হায়খি য়ু.এন পিছকিপ্পিং মিসনশিংদা থৱায় য়াওনা শরুক য়াবগী ভারতকী চৎনবী অমা লৈ। ভারত লান্মীগী এ.দি.জি পি.আইগী ত্বিৎ অমগী পাউখুমদা, প্রধান মন্ত্রীনা ত্বিৎ তৌখি; “মসি উবদা চাউথোকচৈ। য়ু.এন পিছকিপ্পিং মিসনশিংদা থৱায় য়াওনা শরুক য়াবগী ভারতকী চৎনবী অমা লৈ। ঐখোয়গী নারি শক্তিনা শরুক য়াবা অসিনা হেন্না হরাওরে”।
মন্ত্রীমন্দলনা ১.১.৯৭দগী হৌরগা এন.ঐচ.পি.সি. লিমিতেদ, নোর্থ ইস্ত ইলেক্ত্রিক পাৱর কোর্পোরেসন, তি.ঐচ.দি.সি ইন্দিয়া লিমিতেদ অমসুং এস.জে.ভি.এন. লিমিতেদতা বোর্দ লেভেল এক্সিক্যুতিবশিংগী মখাগী পে স্কেলশিং রেগুলেরাইজ তৌবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ০১.০১.১৯৯৭তগী হৌরগা নেস্নেল হাইদ্রোইলেক্ত্রিক পাৱর কোর্পোরেসন লিমিতেদ (এন.ঐচ.পি.সি.),নোর্থ ইস্ত ইলেক্ত্রিক পাৱর কোর্পোরেসন (নীপকো), তি.ঐচ.দি.সি ইন্দিয়া লিমিতেদ (হান্নগী থেরি হাইদ্রো দিবেলপমেন্ত কোর্পোরেসন লিমিতেদ) অমসুং সতলুজ জল বিধ্যুৎ নিগম লিমিতেদ (এস.জে.ভি.এন.)দাবোর্দ লেভেল এক্সিক্যুতিবশিংগী মখাগী পে স্কেলশিং রেগুলেরাইজ তৌবদা অয়াবা পীখ্রে। মসি মিনিস্ত্রী ওফ পাৱরগী তাং ০৪.০৪.২০০৬ অমসুং ০১.০৯.২০০৬কী ওর্দরশিংগী মতুং ইন্না চৎনহনবনি। ইমপ্লিমেন্তেসন স্ত্রেতেজী: অয়াবা পীখিবা অসিনা মিনিস্ত্রী ওফ পাৱরগী তাং ০৪.০৪.২০০৬অমসুং ০১.০৯.২০০৬কী ওর্দরশিংগী মতুং ইন্না হাইদ্রো সি.পি.এস.ই.শিংনা এদোপ্ত তৌরিবা পে স্কেলশিং অদু রেগুলেরাইজ তৌরগনি। থেংনরিবা: অয়াবা পীখিবা অসিনা ০১.০১.২০০৭কী মমাংদা এনরোল তৌখিবা হাইদ্রো সি.পি.এস.ই.শিংগী চাওরাক্না এক্সিক্যুতিব ৫,২৫৪দা কানবা ফংহল্লগনি। মসিনা হাইদ্রো সি.পি.এস.ই.শিংগী এক্সিক্যুতিবশিংগী মোরেলদা ইনোৎ পীরগনি। চাদিং: পে স্কেলশিংগী রেগুলেরাইজেসনগীদমক লুপা কোতি ৩২৩গী শেনফম চাদিং তৌরগনি। য়ুমফম: এন.তি.পি.সি/ওইল সেক্তরগী মতুং ইন্না ৱার্কমেন/নন–এক্সিক্যুতিবকী অনআয়োনাইজ কেতেগোরীগী পে স্কেলগী রিভিজন্না মরম ওইদুনা ০১.০১.১৯৯৭তগী ওর্গনাইজেসনশিংগী মনুংদা এন.ঐচ.পি.সি., নীপকো, তি.ঐচ.দি.সি.আই.এল অমসুং এস.জে.ভি.এন.এল.গী এক্সিক্যুতিবশিংগী পে স্কেলদা চাং মান্নদ্রি। ৱার্কমেন অমসুং সুপরভাইজরশিংগী পে স্কেল অদু ই–১ গ্রেদতা লৈরিবা এক্সিক্যুতিবশিংগী পে স্কেলদগী হেনলম্মি। প্রপোজেল অসি মমাংদা কম্মিতী ওফ সেক্রেতরিজ(সি.ও.এস.) অমসুং মন্ত্রীমন্দলনা থৌরম কয়াদা খন্ন–নৈনখ্রে। ২০১৩গী দিসেম্বর থাদা মন্ত্রীমন্দলনা মখাগী অসুম্না ৱারেপ লৌখি: ০১.০১.১৯৯৭তগী ফিক্স তৌখিবা পে স্কেলশিং অদু রেগুলেরাইজ তৌরোই। অদুম ওইনমক, রিকোবরীগা মরী লৈনবা খুদোংচাদবশিং অমসুং অদুগুম্লবা রিকোবরী মদুনা মরম ওইদুনা স্তাফশিং দিমোতিবেৎ তৌরকপা য়াবা অদুদা খন্থদুনা ০১.০১.১৯৯৭তগী অহেনবা পে দ্রোন অদুগীদমক রিকোবরী তৌরোই। ০১.০১.১৯৯৭তগী ফিক্স তৌখিবা পে স্কেলশিংদা অশোয়বা অদু চুমথোকলবা মতুংদা পে স্কেলশিং অদু ০১.০১২০০৭তগী ফিৎ তৌগনি। ওর্দর অসিদগী পেন্দদুনা হাইদ্রো পি.এস.ই.শিংগী এমপ্লোই এসোসিয়েসন কয়ানা তোঙান তোঙানবা হাই কোর্তশিংদা রিত পিতিসন পাইল তৌখি। উত্তরাখন্দ অমসুং মেঘলায়াগী হাই কোর্তনা মথক্কী ৱারেপ অসি ককথৎখি। ০৮.০৫.২০০৭তা দিসমিস তৌখিবা উত্তরাখন্দগী হাই কোর্তকী জজমেন্তকী মায়োক্তা এস.এল.পি.না ১২.০৪.২০১৭তা সুপ্রিম কোর্ত্তা পাইল তৌখি। উত্তরাখন্দ অমসুং মেঘলায়াগী হাই কোর্তশিংদা কন্তেম্প পিতিসন অমা পাইল তৌরি। মিনিস্ত্রী ওফ পাৱরগী তাং ০৪.০৪.২০০৬অমসুং ০১.০৯.২০০৬কী ওর্দরশিংগী মখা তারকপদা ০১.০১.১৯৯৭তগী এন.ঐচ.পি.সি., এস.জে.ভি.এন.এল., নীপকো, অমসুং তি.ঐচ.দি.সি.আই.এল.গী পে স্কেল রেগুলেরাইজ তৌনবগীদমক মন্ত্রীমন্দলগী অয়াবা নিবা নত্তনা মিনিস্ত্রী ওফ পাৱরগী মনাক্তা অতোপ্পা ওপ্সন অমত্তা লৈরমদে।
প্রধানমন্ত্রীনা নর্মদা মথক্তা বেরেজকী উরেপ উয়ুং তমখ্রে, ভারুচতা মীয়ামগী মীফমদা ৱা ঙাংখি

প্রধানমন্ত্রী শ্রী নরেন্দ্র মোদীনা ঙসি নর্মদা তুরেল মথক্তা শাগদবা ভদভুত বেরেজকীদমক উরেপ উয়ুং তম্বগী খুদম ওইনবা প্লেক মায়খুম হাংদোকখ্রে । ভারুচতা পাংথোকপা মীয়ামগী মীফম অমদা প্রধানমন্ত্রীনা উধনা (সুরত, গুজরাত), অমসুং জৈনগর (বিহার)গী মরক্তা অনত্যোদয়া এক্সপ্রেসশু লমথাখি । মহাক্না গুজরাত নর্মদা ফর্তিলাইজর কোওপরেসন লিমিতেদকী মখল মখা য়াম্লবা প্লান্তশিংগী উরেপ উয়ুং তম্বা অমসুং শঙ্গাবগী খুদম ওইনবা প্লেকশিংগী মায়খুমশু হাংদোকখি । মীয়ামগী মীফমদা ৱা ঙাংলদুনা প্রধানমন্ত্রীনা হায়খি মদুদি অনত্যোদয়া এক্সপ্রেস অসি থাগৎনিঙাই ওইবা অনৌবা খোংথাং অমনি, মদুনা মরুওইনা উত্তর প্রদেস নত্রগা বিহারদগী লাকপা, অমশুং মখোয়গী ময়ুমদগী লাপ্না থবক শুরিবশিংদা মখোয়শিং অদুদা মতেং ওইরগনি । ত্রেন অসিনা উত্তর প্রদেস অমসুং বিহারগী লাকপা মীওইশিংদা ছত পুজাগীদমক ময়ুম হনবদা লাইহল্লগনি হায়না মহাক্না হায়খি । য়ুরিয়াদা নীম তোৎশিনবনা লৌমীশিংদা কান্নহলে অমসুং লোয়না লোয়ননা হুরানবা অমসুং শেঞ্জা থুমজা থিংলে হায়না প্রধানমন্ত্রীনা হায়খি । শ্রী নরেন্দ্র মোদীনা হায়খি মদুদি এনিমেল হজবেন্দরিদা গুজরাতকী খুমাং চাওশিনবা অদুনা লৌমীশিংদা কান্নহল্লে । মহাক্না হায়খি মদুদি মহাক্না উত্তর প্রদেসকী মুখ্যমন্ত্রী য়োগী অদিত্যানাথতা গুজরাত্তা তিম অমা থারক্তুনা পশু অর্য়োগ্যা মেলাশিং স্তদি তৌহন্নবা খংহনখ্রে । হন্দক্তা মদুগা মান্নবা মেলা বরানসিদা পাংথোকখি হায়না মহাক্না মখা তাখি, মদুদা প্রধানমন্ত্রীনা ভিজিত তৌবগী খুদোংচাবা ফংখি ।
প্রধান মন্ত্রীনা মীয়ামদা রথ য়াত্রানা লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীয়ামদা রথ য়াত্রানা লাকপদা য়াইফ-পাউজেল পীখ্রে। শ্রী মোদীনা হন্দক্কী মন কী বাত্তগী ভারতকী নাৎতা য়াত্রাগী মরু ওইবা অসিগী মতাংদা মহাক্না থমখিবা ৱাখল্লোনগী ভিদিও অমসু শিয়র তৌখি। প্রধান মন্ত্রীনা ত্বিত তৌখি; “রথ য়াত্রাগী য়াইফরবা নুমিৎনা লাকপদা য়াইফ-পাউজেল পীজরি। ভগৱান জগন্নাথতা মহাক্না লেপ্পা লৈতনা ঐখোয়দা থৌজালশিং পীনবীনবা থৌনিজরি। ঐখোয় পুম্নমক হকচাং ফনা অমসুং হরাও-তয়াম্না লৈবা ওইরসনু। রথ য়াত্রাগী মরমদা অমসুং ঐখোয়গী নাৎতা য়াত্রাগী মরু ওইবগী মতাংদা ঐহাক্না হন্দক্কী #MannKiBaatতা করি ফোঙদোকখিবগে শিয়র তৌজরি।”
মন্ত্রীমন্দলনা ভারত অমসুং কীর্গীস্থানগী মরক্তা লৈবাক অনিগী ইনভেস্তমেন্ত ত্রীতী খুৎয়েক পীনবা অমসুং য়ানবা পুরকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং কীর্গীস্থানগী মরক্তা লৈবাক অনিগী ইনভেস্তমেন্ত ত্রীতী খুৎয়েক পীনবা অমসুং য়ানবা পুরকপদা অয়াবা পীখ্রে। লৈবাক অনিগী ইনভেস্তমেন্ত ত্রীতী অসিনা ভারত অমসুং কীর্গীস্থানগী মরক্তা ইনভেস্তমেন্তকী চাং অমদি লৈবাক অনিমক্তা শেল থাদরিবা লৈবাক অনিমক্কী শেল থাদরিবশিং অদু ঙাক-শেল পীবা হেঙ্গৎহল্লগনি।
প্রধান মন্ত্রীনা কেরলগী মুখ্য মন্ত্রীদা রাজ্যদা থোক্লিবা ইচাউগী ফিভমগী মতাংদা ৱারী শাখ্রে

প্রধান মন্ত্রী শ্রী নরেন্দ্র মোদীনা কেরলগী মুখ্য মন্ত্রী পিনারাই বিজয়ন্দা রাজ্য অদুদা থোক্লিবা ইচাউগী ফিভমগী মতাংদা ৱারী শাখ্রে। প্রধান মন্ত্রীনা হায়খি, “ঐনা ঙসি অয়ুক অমুক্কা হন্না কেরলগী মুখ্য মন্ত্রী পিনারাই বিজয়নগা ৱারী শানখি মদুদা রাজ্যদা থোক্লিবা ইচাউগী মতাংদা খন্নখি। ঐনা ঙাকশেল মন্ত্রালয়দা রাজ্যদা তেংবাং অমসুং মী কনবগী থবকশিংদা খোংজেল য়াংশিন্নবা হায়খ্রে। ঐনা কেরলগী মীয়ামগী শোইদ-ঙামদনবা থৌনিজরি।”
প্রধান মন্ত্রীনা হান্নগী পি.এম. শ্রী রাজীব গান্ধীবু মহাক্কী মপোক কুমওন্দা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা হান্নগী প্রধান মন্ত্রী ওইবিরম্বা শ্রী রাজীব গান্ধী জীবু মহাক্কী মপোক কুমওন্দা ইকাই খুম্নবা উৎখ্রে। ত্বীত অমদা, প্রধান মন্ত্রীন হায়খি; “ঐখোয়গী হান্নগী প্রধান মন্ত্রী ওইবিরম্বা শ্রী রাজীব গান্ধী জীবু মহাক্কী মপোক কুমওন্দা ইকাই খুম্নবা উৎচরি”।
মন্ত্রীমন্দলনা ৱার্ল্দ ৱার-II ভেতরানশিং, এমর্জেন্সী কমিসন্দ ওফিসরশিং (ই.সি.ও.এস), শোর্ত সর্বিস কমিসন্দ ওফিসরশিং (এস.এস.সি.ও.এস) অমসুং প্রি-মেচ্যুর রিতায়রশিংদা এক্স-সর্বিসমেন কন্ত্রিব্যুতরী হেল্থ স্কিম (ই.সি.ঐচ.এস.)গী মখাদা মেদিকেলগী খুদোংচাবশিং ফংহনবদা অয়াবা পীখ্রে

প্রধান মন্ত্রী নরেন্দ্র মোদীনা লুচিংদুনা ঙসি ফমখিবা মীফমদা ৱার্ল্দ ৱার-II ভেতরানশিং, এমর্জেন্সী কমিসন্দ ওফিসরশিং (ই.সি.ও.এস), শোর্ত সর্বিস কমিসন্দা ওফিসরশিং (এস.এস.সি.ও.এস) অমসুং প্রি–মেচ্যুর রিতায়রশিংদা এক্স–সর্বিসমেন কন্ত্রীব্যুতরী হেল্থ স্কিম (ই.সি.ঐচ.এস.) ফংহনবদা অয়াবা পীখ্রে। মদুগী মহৈ ওইনা হৌজিক ফাওবা ই.সি.ঐচ.এস.গী মখাদা কোন্সিন্দ্রিবা মীওই ৪৩,০০০ হেনববু ই.সি.ঐচ.এস. পোলিক্লিনিক ৪২৫ হেনবা, এম্পেনেল প্রাইভেৎ হোস্পিতাল ২৫০০ হেনবা অমসুং সরকারগী হোস্পিতাল পুম্নমক্কী নেৎৱার্ক অমগী থোংদা ই.সি.ঐচ.এস.গী মখাদা কেশলেস মেদিকেল ত্রিৎমেন্তকী কান্নবা ফংহল্লগনি। এন.দি.এ. সরকারনা ২০০৩গী এপ্রিল থাদা হৌদোকখিবা ই.সি.ঐচ.এস.না এক্স–সর্বিসমেন পেন্সিনর লাখ ৫৪, মখোয়গী দিপেন্দেন্তশিং অমদি অতোপ্পা কেতেগোরী খরদা মগুন লৈবা মেদীকেয়ার ফংহল্লি। এক্স–সর্বিসমেনগী য়াইফনবা খোংথাংশিং: ঙসিগী ৱারেপ অসি লৈবাক অসিদা মগুন লৈবা থৌদাং পীখ্রবা ঐখোয়গী থৌনা ফরবা এক্স-সর্বিসমেনগী য়াইফনবগীদমক সরকার অসিনা পায়খৎলিবা প্রো-এক্তিব ওইবা পোলিসীশিংদা অতোপ্পা শিংথানিঙাই ওইরবা খোংথাং অমনি। চহী তরাগী খুজীং মরিদগী পন্দুনা লৈরক্লবা এক্স-সর্বিসমেনশিংগী দিমান্দ অমা ওইরিবা ৱান রেঙ্ক ৱান পেন্সন চৎনহনবনা স্কিম অসিগী মখাদা এক্স-সর্বিসমেন লাখ ২০ হেনবনা লুপা কোতি ৩৫,০০০ হেন্না ফংবা ঙমখ্রে। এক্স-সর্বিসমেনশিংগী য়াইফনবগীদমক সরকার অসিনা লৌখৎলিবা অতোপ্পা য়াইফ থৌরাংশিংদা পেন্সন্দা চাদা ৪০ হেঙ্গৎপা, প্রি–মেচ্যুর রিতায়রশিংগীদমক দিসএবিলিতী পেন্সন, লাইন ওফ একচুয়েল কন্ত্রোল, লাইন ওফ কন্ত্রোল অমসুং ইন্তরনেশ্নেল বোর্দরদা বেত্তল কেজুয়েলিতী কম্পেন্সেসন এপ্লিকেবল ওইহনবা, নৌনা শেমগৎলবা আর্মী বেত্তল কেজুয়েলিতীজ ৱেলফেয়ার ফন্দগী খুত্থাংদা লান্মীশিংবু মখোয়গী থোইদোক হেন্দোকপা কত্থোকখিবা অদুদা শেলগী তেংবাং পীবা, এক্স–গ্রেসিয়া এদ–হোক এলাওৱেন্স হেঙ্গৎহনবা, এক্স–সেলরশিংদা অখন্নবা পেন্সন অমদি হৌজিক ফাওবদা থবক্তগী পোত্থারবা লান্মী ৩০,০০০ হেনবদা জোব রোল ৩৬তা স্কিল দিবেলপমেন্ত ত্রেনিং পীবা য়াওরি।
প্রধান মন্ত্রীনা এন.সি.সি. রেল্লীদা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি নই দিল্লীদা পাংথোকপা এন.সি.সি. রেল্লীদা ৱা ঙাংখ্রে। মহাক্না হায়খি মদুদি মহাক্না এন.সি.সি. কেদেৎশিংগী মরক্তা লৈবা মতম খুদিংমক্তা থোদোক্তুনা চৎনিংদবা ফাওই। মহাক্না নুঙাইবা ফোংদোকখি মদুদি হৌখিবা চহী অমা অসিদা এন.সি.সি. কেদেৎশিংনা স্বচ্ছ ভারত অভিয়ান, দিজিতেল ত্রাঞ্জেক্সন অসিনচিংবা মরুওইবা ইনিসিয়েতিব কয়াদা থৌদাং লৌরি। কেরলাগী ইচাও মতমদা রিলিফ অমসুং রেস্ক্যুদা মখোয়গী থৌদাং অদু থোয়দোক হেন্দোক্না থাগৎনিঙাইনি হায়না মহাক্না ফোংদোকখি। প্রধান মন্ত্রীনা হায়খি মদুদি ঙসি, মালেম পুম্বনা ভারতপু লংলবা থৱানমিচাক অমগুম উরি। মহাক্না হায়খি মদুদি হৌজিক্তি খংবা অমা লৈরে মদুদি ভারত অসি পোতেন্সিয়েল কয়া অমা লৈবতা নত্তনা পোতেন্সিয়েল অদুবুসু মপুং ফাহল্লি। মহাক্না হায়খি মদুদি ইকোনোমী ওইগেরা নত্রগা দিফেন্স ওইগেরা, ভারতকী তৌবা ঙম্বশিং অদু হেন্না পাকথোক চাওথোক্লে। ভারতনা শান্তি শৌগৎপা অমা ওইবা মতমদা, ভারতনা নেস্নেল সেক্যুরিতীগীদমক দরকার তাবা খোংথাং অমা হেক্তা লৌখৎপদা নিংজিং মাংজিংনরোয় হায়না মহাক্না মখা তাখি। হৌখিবা চহী মরি মখায় অসিদা দিফেন্স অমসুং সেক্যুরিতীগীদমক মরুওইবা ৱারেপ কয়া লৌখ্রে হায়না মহাক্না ফোংদোকখি। ভারত অসি হৌজিক্তি নইক্লিয়ার ত্রাইএদ দিবেলপ তৌরবা খনগৎলবা লৈবাক খরগী মনুং চল্লে হায়না মহাক্না হায়খি। মহাক্না হায়খি মদুদি লৈবাক অদুনা সেক্যুর ওইরবা মতমদতা নহাশিংনা মখোয়গী মংলানশিং মংফাওনহনবা ঙমগনি। মহাক্না কেদেৎশিংনা পাংথোক্লিবা অকনবা থবশিং অদু থাগৎপা ফোংদোকখি, মখোয়শিং অদুগী মরক্তা কয়া অমদি খুঙ্গংশিং অমসুং তাউন মচাশিংদগী লাকপশিংনি। এন.সি.সি. কেদেৎ কয়া অমনা লৈবাক অসিবু চাওথোকহন্নবা থবক তৌরি হায়না মহাক্না হায়খি। মসিগা মরী লৈননা মহাক্না মমিং চৎলবা এথেলেৎ হিমা দাসকী ৱাফম ফোংদোকখি। সরকার অসিনা ভি.আই.পি. কলচরবু ই.পি.আই.- “ইভরী পর্সন ইজ ইম্পোর্তেন্ত”না মহুৎ শিন্নবা হোৎনরি হায়না মহাক্না হায়খি। মহাক্না কেদেৎশিংগী মফমদা মখল খুদিংমক্কী নেগতিবিতী ঙাকথোক্নবা অমদি মশাগী অমসুং জাতিগী য়াইফনবগীদমক্তা থবক তৌনবা তকশিনখি। নুপীশিংদা খুদোংচাবা ফংহন্নবা অমদি ৱার্কফোর্সতা মখোয়না শরুক য়াবা হেঙ্গৎনবা খোংথাং কয়া অমা পায়খৎলে হায়না মহাক্না ফোংদোকখি। হৌজিক্তি অহানবা ওইনা ইন্দিয়ান এয়ার ফোর্সতা নুপীনা ফাইতর পাইলোৎশিং ওইরে হায়না মহাক্না হায়খি। শেঞ্জা-থুমজা অসি অনৌবা ভারতকী শরুক অমা ওইহন্দনবা প্রধান মন্ত্রীনা অকনবা ৱাফম থমখি। প্রধান মন্ত্রীনা নহাশিংবু স্বচ্ছ ভারত অমসুং দিজিতেল ইন্দিয়াগুম্বা মরুওইবা ইনিসিয়েতিবশিংদা ইচং থৌনা শরুক য়াবগীদমক থাগৎপা ফোংদোকখি। সরকারগী য়াইফ থৌরাংশিংগী মতাংদা হেন্না চাওবা এৱারনেস শন্দোক্নবা মহাক্না কেদেৎশিংদা তকশিনখি। লাক্কদৌরিবা মীখলশিংদা মশিং য়াম্না ভোৎ থাদনবা নহাশিংবু মোতিভেৎ তৌনবসু মহাক্না মখোয়দা তকশিনখি। মহাক্না কেদেৎশিংবু ভারতকী হিরিতেজ অমসুং অথোইবা লুচিংবশিংগা শম্নরিবা হন্দক্তা নই দিল্লী সহরদা হাংদোকখিবা তোঙান তোঙানবা অনৌবা লেন্দমার্কশিংদা চৎপা য়াই হায়না ফোংদোকখি। মসিগী মনুং চন্না মহাক্না লাল কিলাগী ক্রান্তি মন্দির অমসুং অলিপুর রোদতা লৈরিবা দা. ভিমরাও অম্বেদকরগী মহাপরিনিভানা স্থলগী মমিং পনখি। অসিগুম্বা মফমশিং অসিদা অমুক্তং চৎপনা মীওই অমবু মীয়ামগীদমক্তা থবক তৌনবা অনৌবা ইনর্জী ফংহনবা ঙমগনি হায়না মহাক্না ফোংদোকখি।
প্রধান মন্ত্রী শ্রী নরেন্দ্র মোদী অমসুং য়ুরোপিয়ান কাউন্সিলগী প্রসিদেন্ত হিজ এক্সিলেন্সী চার্লস মাইকেলগী মরক্তা ফোন তৌনখ্রে

প্রধান মন্ত্রী শ্রী নরেন্দ্র মোদীনা ঙসি য়ুরোপিয়ান কাউন্সিলগী প্রসিদেন্ত হিজ এক্সিলেন্সী চার্লস মাইকেলগা লোয়ননা তেলিফোন্দা ৱারী শানখ্রে। লুচিংবা অনিনা ভারত অমসুং য়ুরোপিয়ান য়ুনিয়ন্দা কোবিদ-১৯ লাইচৎকী ফিভম অমসুং লৌখৎলিবা খোঙথাংশিংদা খন্ন-নৈনখি। মখোয়না মরুওইবা ফার্মাস্যুতিকেল প্রদক্তশিংগী সপ্লাই তৌবা য়াওনা লাইচৎ অসি মায়োক্নবদা নাকল অনিগী ওইবা তেঙবাং পীনবা হেঙ্গৎপদা অপেনবা ফোংদোক্নখি। লুচিংবশিংনা কোবিদ-১৯গী হকশেল অমসুং ইকোনোমিক ইম্পেক্ত থেংননবা মনুংগী, লমদম অসোমগী অমসুং মালেমগী কোওর্দিনেসনগী মরুওইবা অদু খংমিন্নখি। লুচিংবশিংনা ইন্দিয়া-ই.য়ু. স্ত্রেতেজিক পার্তনরশিপ মপাঙ্গল কনখৎহন্নবা মখোয়গী ৱাফমশিং অদু অমুক্কা হেন্না চেৎশিলহনখি। মখোয়না মথংগী ইন্দিয়া-ই.য়ু. সমিৎ মীফমগীদমক অচেৎপা এজেন্দা অমা শেম-শানবা মখোয়গী ওফিসিয়েলশিংনা পুন্না থবক তৌমিন্নবদসু য়ানখি। লুচিংশিংনা চিরবা তাঞ্জা অসিগা লোয়ননা কোবিদকী মতুংদা মখা তানা পাউ ফাওনবদা য়ানখি।
গুরু পুর্ণিমানা লাকপদা প্রধান মন্ত্রীনা মীয়ামদা নুংঙাইবা ফোংদোকখ্রে

গুরু পুর্ণিমাগী তাঞ্জানা লাকপদা প্রধান মন্ত্রী শ্রী নরেন্দ্র মোদীনা মীয়ামদা নুংঙাইবা ফোংদোকখ্রে প্রধান মন্ত্রীনা হায়খি, “গুরু পুর্ণিমাগী য়াইফরবা তাঞ্জানা লাকপদা লৈবাক মীয়ামদা নুংঙাইবা ফোংদোকচরি। মীপুম খুদিংমক্কী মফমদা গুরু পুর্ণিমাগী নুংঙাইবা ফোংদোকচরি। ঐখোয়গী খুন্নাই অসিনা ওজাশিংবু অৱাংবা থাক্তা থম্লি। মতম পুম্নমক্তা ঐখোয়বু পুক্নীং থৌগৎপীরিবা অমসুং ঐখোয়গী য়াইফনবা হোৎনরিবা ঐখোয়গী ওজাশিংবু ঐখোয়না থাগৎচরি।”
প্রধান মন্ত্রীনা চৌধরী অজিৎ সিংহ লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা হান্না কেন্দ্র মন্ত্রী ওইবিরম্বা চৌধরী অজিৎ সিংহ লৈখিদবদা অৱাবা ফোংদোকখ্রে। ত্বীত অমদা, প্রধান মন্ত্রীনা চৌধরী অজিৎ সিংহ জীনা লৈখিদবদা থম্মোয় শোক্না অৱাবা ফোংদোকখি। লৌমীশিংগী য়াইফনবগীদমক মহাক্না কৎথোক্লম্বা অমসুং কেন্দ্র সরকারদা পোর্তফোলিও কয়া অমবু মহাক্না পায়বা ঙমখিবশিং প্রধান মন্ত্রীনা অমুক হন্না নিংশিংখি। শ্রী মোদীনা মহাক্কী ইমুং-মনুং অমসুং পামজবশিংগী অৱাবদা শরুক য়াখি।
প্রধান মন্ত্রীনা ওগস্ত ২৫দা রাজ্য অমসুং য়ু.তি. পুম্নমক্কী লেবর মন্ত্রীশিংগী ওইবা নেসনেল লেবর কনফরেন্সতা ৱা ঙাংগনি

প্রধান মন্ত্রী শ্রী নরেন্দ্র মোদীনা ওগস্ত ২৫, ২০২২গী নুংথিল পুং ৪.৩০ তাবা মতমদা ভিদিও কনফরেন্সকী থোঙদা রাজ্য অমসুং য়ু.তি. পুম্নমক্কী লেবর মন্ত্রীশিংগী ওইবা নেসনেল লেবর কনফরেন্সতা ৱা ঙাংগনি। নুমিৎ নিনি চত্থগদবা মীফম অসি কেন্দ্রগী লেবর অমসুং ইমপ্লোইমেন্ত মন্ত্রালয়না শীন্দুনা ওগস্ত ২৫-২৬, ২০২২দা অন্ধ্র প্রদেশকী তিরুপতিদা পাঙথোক্কনি। মীফম অসি কোওপরেতিব ফেদরেলিজমগী ৱাখল্লোন্দা লেবরগা মরী লৈনবা ইস্যুশিং খন্ন-নৈননবগীদমক পাঙথোকপনি। মসিনা অফবা থৌশিলশিং শেম্বা অমসুং শিন্মীশিংগী য়াইফ-থৌরাংগা মরী লৈনবা থৌশিলশিং মপুং ফানা চলাইনবা হোৎনবদা কেন্দ্র অমসুং রাজ্য সরকারশিংগী মরক্তা থবক তৌমিন্ননবগী পাঙ্গল অমা শেম্বদা মতেং ওইরগনি। মীফম অসিদা সোসিএল প্রোতেক্সনবু য়ুনিভর্সেলাইজ তৌনবা সোসিএল সেক্যুরিতী স্কিমশিং হৌদোক্নবা ই-শ্রম পোর্তেল ইন্তিগ্রেৎ তৌবা; রাজ্য সরকারশিংনা চলাইবা ই.এস.আই. হোস্পিতালশিংগী খুত্থাংদা মেদিকেল কেয়র ফগৎনবা অমসুং পি.এম.জে.এ.ৱাই.গা পুনশিন্ননবা স্বাস্থ্য সে সমৃদ্ধি; লেবর কোদ মরিগী মখাদা কাংলোন শেম্বা অমসুং মখোয়বু থবক্তা ওন্থোক্নবগী নিয়ম কাংলোন শেম্বা; গিগ অমসুং প্লেৎফোর্ম ৱার্কর, থবক্তা নুপা নুপী থাক মান্নবা, অমসুং অতোপ্পা ইস্যু কয়া য়াওনা থবক্কী মান্নবা থাক, শিন্মী খুদিংদা সোসিএল প্রোতেক্সন পীবদা মীৎয়েং থম্লিবা ভিজন শ্রমেব জয়তে @ ২০৪৭ হায়বা মপুং ওইবা মীৎয়েং মরি অসিদা খন্নগনি।